शेफ़ील्ड साउथ यॉर्कशायर पुलिस (जो एक प्रांतीय पुलिस बल है) की निगरानी में आता है और इसका मुख्यालय शहर में स्थित है। शेफ़ील्ड इसके चार बेसिक कमांड यूनिट्स (बार्न्सले, डॉनकॉस्टर और रौथरहैम अन्य तीन हैं) में से एक है। यह पुलिस बल लगभग 1,554 वर्ग किलोमीटर क्षेत्र का नियंत्रण देखता है और इंग्लैंड, वेल्स तथा नौर्दर्न आयरलैंड का 13वां सबसे बड़ा पुलिस बल है। इसके पास सिएरा यैंकी 99 नामक एक पुलिस हेलीकॉप्टर है।

शेफ़ील्ड में चिकित्सकीय सेवाएं ऍनएचएस (NHS) फाउन्डेशन ट्रस्ट द्वारा प्रदान की जाती हैं। शेफ़ील्ड का शैक्षणिक अस्पताल ऍनएचएस (NHS) हॉस्पिटल ट्रस्ट पूरे शेफ़ील्ड और साउथ यॉर्कशायर में लोगों को स्वास्थ्य सेवाएं मुहैया करता है। ट्रस्ट के शीर्षक में 'शैक्षणिक' शब्द भी शामिल है क्योंकि यह शेफ़ील्ड विश्वविद्यालय में चिकित्साशास्त्र के छात्रों को प्रशिक्षण भी देता है और शेफ़ील्ड हैलम विश्वविद्यालय से भी इसके अच्छे सम्बन्ध हैं। ट्रस्ट के दो परिसर हैं: पश्चिमी परिसर जिसमे रॉयल हैलमशायर हॉस्पिटल, जेसप विंग (प्रसूतिकागृह विभाग), वेस्टन पार्क हॉस्पिटल (विशेष कैंसर उपचार) और चार्ल्स क्लिफर्ड डेंटल हॉस्पिटल हैं। दूसरा परिसर, नौर्दर्न जनरल हॉस्पिटल है और शेफ़ील्ड के बाह्य प्रान्तों के लिए यह एक बड़ी सुविधा है, शहर का ए एंड ई (A&E) विभाग भी इसी में है। 
शेफ़ील्ड चिल्ड्रेन्स एनएचएस फाउन्डेशन ट्रस्टशेफ़ील्ड शहर, साउथ यॉर्क शायर और लगभग पूरे ब्रिटेन में बच्चों के लिए स्वास्थ्य सेवाएं मुहैय्या कराती है।

18 नवम्बर 2010 को, महारानी क्वीन एलिज़ाबेथ II ने शेफ़ील्ड इंस्टीट्यूट फॉर मोटर न्युरौन डिसीज़ (इसे शेफ़ील्ड इंस्टीट्यूट फॉर ट्रांस्लेश्नल न्यूरोसाइंस - SITraN के नाम से भी जाना जाता है) का उदघाटन किया, जोकि शेफ़ील्ड विश्वविद्यालय द्वारा विकसित एक विशिष्ट, विश्व स्तरीय सुविधा है।

एम्ब्युलेंस की सुविधा साउथ यॉर्कशायर एम्ब्युलेंस सर्विस द्वारा दी जाती है, जो स्वयं भी एक एनएचएस (NHS) ट्रस्ट है।

शेफ़ील्ड में अग्निशमन सुविधा साउथ यॉर्कशायर फायर एंड रेस्क्यू सर्विस द्वारा प्रदान की जाती है। अग्निकांडों से बचाव और उनसे निपटने के लिए शेफ़ील्ड को पूर्वीय और पश्चिमी प्रभागों में विभाजित कर दिया गया है।

सार्वजनिक सेवाएं
राष्ट्रीय और अंतर्राष्ट्रीय यात्रा
हरित क्षेत्र
मीडिया और फिल्म